CELEX: 62013TN0190
Language: et
Date: 2013-04-02 00:00:00
Title: Kohtuasi T-190/13: 2. aprillil 2013 esitatud hagi — Gemeente Leidschendam-Voorburg versus komisjon

1.6.2013   
            
            
               ET
            
            
               Euroopa Liidu Teataja
            
            
               C 156/49
            
         2. aprillil 2013 esitatud hagi — Gemeente Leidschendam-Voorburg versus komisjon
   (Kohtuasi T-190/13)
   2013/C 156/91
   Kohtumenetluse keel: hollandi
   
      Pooled
   
   
      Hageja: Gemeente Leidschendam-Voorburg (Leidschendam-Voorburg, Madalmaad) (esindajad: advokaadid: A. de Groot ja J. J. M. Sluijs)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagiga vaidlustatakse komisjoni 23. jaanuari 2013. aasta otsus C(2013) 87 riigiabi SA.24123 (2012/C) (ex. 2011/NN) kohta, mida andsid Madalmaad — Leidschendam-Voorburgi omavalitsuse väidetav maa müük turuhinnast madalama hinnaga.
   Hagi põhjenduseks esitab hageja kolm väidet.
   
               1.
            
            
               Esimene väide, et rikutud on olulisi menetlusnorme ja/või põhjendamiskohustust.
               
                           —
                        
                        
                           Esiteks on komisjon lasknud enne ELTL artikli 108 lõike 2 kohase menetluse algatamist mööduda ebamõistlikult pika aja, mistõttu oli pooltel õigus eeldada, et vaidlusalune kokkulepe ei riku ELTL artikli 107 lõiget 1.
                        
                     
                           —
                        
                        
                           Teiseks hindas komisjon asjaolusid vääralt ja mittetäielikult.
                        
                     
                           —
                        
                        
                           Kolmandaks tuvastas komisjon riigi ressurssidest rahastamist puudutavad asjaolud vääralt.
                        
                     
         
               2.
            
            
               Teine väide, et ELTL artikli 107 lõiget 1 on kohaldatud vääralt.
               
                           —
                        
                        
                           Esiteks toimis omavalitsus nii nagu oleks samas olukorras toiminud eraettevõtja.
                        
                     
                           —
                        
                        
                           Teiseks ei antud Schouten & De Jong Projectontwikkeling BV-le koos Bouwfonds Ontwikkeling BV-ga mingit eelist, mida nad ei oleks saanud ka turul tavapärases äritegevuses.
                        
                     
         
               3.
            
            
               Kolmas väide, mis puudutab ELTL artikli 107 lõiget 3: kui tuvastatakse, et omavalitsus on andnud abi, siis tuleb seda abi pidada ELTL artikli 107 lõikega 3 kooskõlas olevaks.